รัฐบาลไทย-ข่าวทำเนียบรัฐบาล-เกษตรฯ ตั้งศูนย์วอร์รูมแก้ไขปัญหาน้ำท่วมภาคใต้ พร้อมเตรียมเสนอนายกฯ งบ 10,000 ล้านบาท สร้างคลองผันน้ำแก้ปัญหาน้ำท่วมนครศรีฯ
วันอังคารที่ 10 มกราคม 2560
เกษตรฯ ตั้งศูนย์วอร์รูมแก้ไขปัญหาน้ําท่วมภาคใต้ พร้อมเตรียมเสนอนายกฯ งบ 10,000 ล้านบาท สร้างคลองผันน้ําแก้ปัญหาน้ําท่วมนครศรีฯ
เกษตรฯ ตั้งศูนย์วอร์รูมแก้ไขปัญหาน้ําท่วมภาคใต้ พร้อมเตรียมเสนอนายกฯ งบ 10,000 ล้านบาท สร้างคลองผันน้ําแก้ปัญหาน้ําท่วมนครศรีฯ ระยะยาว
พล.อ.ฉัตรชัย สาริกลัยะ รัฐมนตรีว่าการกระทรวงเกษตรและสหกรณ์ เปิดเผยว่า ตามที่ได้สั่งการให้ทุกหน่วยช่วยเหลือน้ําท่วมในพื้นที่ภาคใต้ โดยส่วนกลางต้องวางแผนอํานวยการ ดูภาพรวม เพื่อแก้ปัญหาให้สอดคล้องกับสถานการณ์ โดยขณะนี้กระทรวงเกษตรฯ ได้ให้จัดตั้งศูนย์แก้ไขปัญหาภัยพิบัติทางการเกษตร กระทรวงเกษตรและสหกรณ์ ที่ห้อง 137 กระทรวงเกษตรและสหกรณ์ ตั้งแต่วันที่ 7 ม.ค.60 เป็นต้นไปจนกว่าสถานการณ์จะคลี่คลาย ซึ่งรายงานสถานการณ์น้ําท่วมในพื้นที่ภาคใต้ จากที่ได้เกิดจากฝนตกหนักในพื้นที่ในช่วงวันที่ 30 ธ.ค. 59 – ปัจจุบัน พบว่า มีผลกระทบใน 8 จังหวัด คือ ชุมพร สุราษฎร์ธานี ตรัง นครศรีธรรมราช พัทลุง นราธิวาส ปัตตานี และ ยะลา โดยความรุนแรงสถานการณ์ แยกเป็น 3 กลุ่มจังหวัด ดังนี้ 1. จังหวัดที่คาดว่าจะกลับเข้าสู่สถานการณ์ปกติใน 1 - 2 วัน มี 3 จังหวัด ได้แก่ จ.ตรัง ปัตตานี และ ยะลา 2. จังหวัดที่คาดว่าจะกลับเข้าสู่สถานการณ์ปกติใน 3 - 4 วัน มี 3 จังหวัด ได้แก่ จ.นราธิวาส สุราษฎร์ธานี และ ชุมพร 3 จังหวัดที่คาดว่าจะกลับเข้าสู่สถานการณ์ปกติใน 6 - 7 วัน มี 2 จังหวัด ได้แก่ จ.พัทลุง และ จ.นครศรีธรรมราช ซึ่งจากการวิเคราะห์ในข้างต้น จะเห็นว่าต้องมุ่งช่วยเหลือ จ.นครศรีธรรมราช โดยเฉพาะในเขตเมืองโดยด่วน ซึ่งขณะนี้กรมชลประทานได้สนับสนุนเครื่องสูบน้ํา รวม 110 เครื่อง เครื่องผลักดันน้ํา รวม 52 เครื่อง สถานีสูบน้ําไฟฟ้า 4 สถานี เครื่องจักรหนักจากส่วนกลาง และ อื่นๆ
ส่วนในแผนระยะยาวนั้น จะได้เสนอนายกรัฐมนตรีจัดทําคลองผันน้ํา จ.นครศรีธรรมราช ทําให้เพิ่มอัตราการระบายน้ําจากที่มีในปัจจุบัน ได้อีก 5 เท่าตัว โดยใช้งบประมาณ 10,000 ล้านบาท คาดว่าเมื่อดําเนินการแล้ว ปัญหาน้ําท่วมจากคลองท่าดีจะบรรเทาลงไปมาก ซึ่งจะต้องดําเนินการให้เร็วที่สุด
ด้านนายธีรภัทร ประยูรสิทธิ ปลัดกระทรวงเกษตรฯ กล่าวเพิ่มเติมว่า เพื่อให้การบริหารสถานการณ์และบัญชาการสถานการณ์เพื่อเผชิญเหตุอย่างมีประสิทธิภาพ ตามนโยบายนายกรัฐมนตรีและ รมว.กษ.ได้มอบหมายให้ผู้บริหารทุกหน่วยงานในสังกัดดําเนินการในส่วนที่เกี่ยวข้อง ดังนี้ 1. มอบหมายให้รองปลัดฯเลิศวิโรจน์ โกวัฒนะ ในฐานะ ผอ. ศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ทําหน้าที่กํากับ ติดตามและประสานงานการช่วยเหลือเกษตรกรผู้ประสบภัยดังกล่าวของหน่วยงานต่างๆในสังกัด กษ. ในภาพรวม และประสานการดําเนินงานช่วยเหลือเกษตรกรระหว่างกระทรวง พร้อมทั้งรายงานผลการดําเนินงานให้ท่าน รมว.กษ. และปลัด กษ. ทราบอย่างต่อเนื่อง 2. หัวหน้าส่วนราชการกระทรวงฯ ที่เกี่ยวข้องที่ดูแลพื้นที่ภาคใต้ โปรดติดตามสถานการณ์ ตรวจเยี่ยม อํานวยการและสนับสนุนการปฏิบัติงานของหน่วยงานในสังกัดเพื่อช่วยเหลือเกษตรกรที่ประสบภัยตามภารกิจหน้าที่และตามความเหมาะสมจนกว่าสถานการณ์จะยุติ 3. การบูรณาการในแต่ละจังหวัด มอบหมายให้ประธานกรรมการขับเคลื่อนนโยบายของกระทรวงเกษตรและสหกรณ์แบบเบ็ดเสร็จ (Single Command) เป็นผู้บูรณาการการทํางานกับทุกหน่วยงานในทุกมิติ 4. อธิบดีกรมชลประทาน อธิบดีกรมประมง อธิบดีกรมปศุสัตว์ และอธิบดีกรมส่งเสริมการเกษตร ส่งเจ้าหน้าที่มาร่วมติดตามสถานการณ์และประสานงานการแก้ไขปัญหา ประจําศูนย์ติดตามและแก้ไขปัญหาภัยพิบัติด้านการเกษตร กษ. ห้อง 137 อาคาร 1 ชั้น 3 สป.กษ. ตั้งแต่วันที่ 7 มกราคม 2560 เวลา 8.30 - 16.30 น. 5. หน่วยงานที่เกี่ยวข้องสรุปรายงานความเสียหายและประเมินสถานการณ์ในแต่ละด้านทั้งในส่วนของราชการและผลกระทบต่อเกษตรกร ความช่วยเหลือ และอื่นๆที่เกี่ยวข้อง มาที่สํานักงานปลัดกระทรวงเกษตรและสหกรณ์ทุกวันอย่างต่อเนื่อง โดยสรุปเป็นทางการและผ่านไลน์ จนกว่าสถานการณ์จะพ้นวิกฤติดังกล่าว (disas_moac@hotmail.com) โทรศัพท์/โทรสาร 02281 9401 6. การปฎิบัติงานของเจ้าหน้าที่ในพื้นที่ขอให้ประสานงานและบูรณาการกับผู้ว่าราชการจังหวัดในพื้นที่ประสบอุทกภัยทุกครั้ง และให้คํานึงถึงความปลอดภัยในชีวิตและทรัพย์สินของเจ้าหน้าที่ผู้ปฏิบัติงานและทางราชการเป็นสําคัญ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai